Akken daɣen i ttaɣent azal, deg udiwenni, tilufa i d-yezzin i tudert s umata. Tid yecban amennuɣ s tektiwin gar yilemẓi d win i t-yugaren di leɛmer. Yefka-d amedya n umennuɣ s tektiwin d useqdec n tẓuri. Akka, amangal (romancier) yerra-d tajmilt i wid yettqenniɛen, i d-issakayen deg lɣaci, deg tegnit iḥersen, fihel tiyiti. Timlilit yugin ad d-tili gar umdan yeṭṭfen deg lɛadat tiqburin, win yugin ad asentyebru; d umdan imalen yeddan deg ubrid amiran (moderne), yesha agla-s yettu ansa i d-yuɣ aẓar.